《袁澄夫顾东曙寄诗各次其韵 其二》
明代·顾清

生世端如雪上鸿，一尊犹记别时同。云山有梦寻常到，江水无情日夜东。

未许文章真我辈，尚馀礼乐待诸公。他年只恐西亭鹤，哀怨西风穗帐空。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。